text: Prop d'una trentena d'explotacions agràries, restaurants i allotjaments del Baix Ebre participen a "Benvinguts a Pagès" - Imagina Ràdio
  Prop d'una trentena d'explotacions agràries, restaurants i allotjaments del Baix Ebre participen a "Benvinguts a Pagès"
  Les empreses participants del Baix Ebre han recollit el material promocional al Consell Comarcal del Baix Ebre, un material que distribuiran a les seues explotacions durant el cap de setmana en què obriran les portes als visitants perquè descobreixen on naix tot allò que mengen i coneguen de prop les persones que produeixen els aliments. El president del Consell Comarcal del Baix Ebre, Xavier Faura, i el vicepresident i conseller comarcal de Turisme, Francesc Vallespí, s'han reunit amb les empreses del Baix Ebre que hi participen i els han agraït la seua implicació en aquesta iniciativa que contribueix a promocionar el món agroalimentari de la comarca.
  "El sector agroalimentari i el turístic són dos sectors amb molt potencial a la nostra comarca i Benvinguts a Pagès és una bona iniciativa per tal de promocionar el producte de proximitat, de quilòmetre zero", ha assenyalat Faura. En aquest sentit, el president del Consell Comarcal ha recordat la campanya que impulsa enguany el Consell de promoció dels productes agroalimentaris ebrencs i la restauració: '12 mesos, 12 plats quilòmetre zero. Baix Ebre, terra d'alimentació sostenible'. "Cada mes fem difusió d'una recepta de cuina dedicada a un producte i elaborada per un cuiner de la comarca per tal de fer valdre la qualitat i frescor dels productes de quilòmetre zero i potenciar la gastronomia tradicional", ha dit Faura.
  Article anteriorLa Taula de Salut Mental de Terres de l'Ebre pretén visibilitzar les malalties i trencar estigmes
  Article següentCorbera d'Ebre posposa una setmana el 7è Concurs de Carbasses i Síndries per la verema